Biele Mesto

Biele Mesto () je oblasť v Tel Avive, v ktorej sa nachádzajú mnohé vynikajúce stavby v tzv. medzinárodnom slohu, ktorého nápadným znakom je najmä použitie bielej farby.

V roku 2003 bolo zapísané ako pamiatka na zoznam svetového dedičstva UNESCO.

Biele Mesto je unikátna mestská štruktúra obrovského historického významu - v Meste sa nachádza okolo 4 000 budov, ktoré boli postavené v medzinárodnom slohu. Veľkú časť budov postavili v 30. a 40. rokoch 20. storočia židovskí architekti, ktorí prišli z Nemecka. Časť z nich bola žiakmi školy Bauhaus, alebo ňou boli ovplyvnení.

Charakteristika 
Tel Aviv bol založený v roku 1909 podľa moderných plánov a idey záhradného mesta. Dizajn mesta vytvoril na konci 20. rokov 20. storočia projektant škótskych miest Patrick Geddes.

Meno "Biele Mesto" pramení najmä z toho, že väčšina budov v tejto časti mesta je natretá bielou farbou. Budovy sú ďalej typické najmä tým, že ich funkčnosť je preferovaná pred dekoratívnosťou a ornamentálnosťou. Domy boli projektované ako obydlia, sú preto obklopené vegetáciou a vzhľad domov je prostý. Asymetria domov tiež vychádza z praktického poslania budov.

Galéria

Pozri aj 
 Tel Aviv
 Bauhaus (výtvarná škola)

Iné projekty

Externé odkazy 
 Oficiálna stránka

Zdroj 

Tel Aviv
Lokality Svetového dedičstva v Izraeli
Architektúra v Izraeli